als_Latn dik_Latn sag_Latn
Ganni De Biasi e ka pranuar se në fund të eliminatoreve do të largohet nga Kombëtarja shqiptare, kjo pas një kohë të gjatë spekulimesh të bërë në lidhje me largimin e tij.
Lajmi është bërë i ditur nga vetë De Biazi, i cili ka thënë se do të largohet menjëherë sapo të përfundojë kontrata të cilën po e respekton.
”Në fund të kualifikueseve do të largohem. Çdo gjë e ka një fillim dhe fund. Kam një kontratë të cilën po e respektoj. Pas Izraelit shumë donin të bënin funeralin tim”, ka thënë De Biasi.
Gjithashtu De Biasi ka dhënë një mesazh të fortë teksa ka thënë se nëse Federata Shqiptare do e dëshironte ta mbante duhet ta bënte më parë, jo sot sepse tashmë është shumë vonë.
”Ka shumë situata në jetë në të cilat dikush duhet të ndjejë rrotull besimin dhe konsideratën, të cilat pavarësisht 5 viteve e gjysmë, mendoj se ende nuk e kam nga dikush. Mendoj se nëse Federata dëshironte De Biasin do ta bënte më parë, jo sot, se tani është shumë vonë”, përfundoi ai.
als_Latn als_Latn als_Latn als_Latn als_Latn